கேள்வி: அஜித் பவார் - ஆரம்ப கால வாழ்க்கை குறித்து விரிவாக சொல்லுங்கள்.
பதில்: அஜித் அனந்த்ராவ் பவார் 1959 ஜூலை 22 அன்று அகமதுநகர் மாவட்டம் தியோலலி பிரவராவில் உள்ள தனது தாத்தாவின் இடத்தில் பிறந்தார். இவர் தனது பள்ளிப்படிப்பை பிரவராவின் தியோலியில் முடித்தார். இவர் புனே மாவட்டம் பாரமதி தாலுகாவில் உள்ள கட்டேவாடி கிராமத்தைச் சேர்ந்தவர். இவர் தேசியவாத காங்கிரசு கட்சியின் தலைவர் சரத் பவார் அண்ணன் அனந்த்ராவ் பவாரின் மகன் ஆவார். அனந்த்ராவ் ஆரம்பத்தில் புகழ்பெற்ற திரைப்பட தயாரிப்பாளரான வி. சாந்தாராம் "ராஜ்கமல் ஸ்டுடியோஸ்"சில் பம்பாயில் (இன்றைய மும்பை) பணியாற்றினார். அஜித் பவாரின் தாத்தா கோவிந்த்ராவ் பவார் பரமதி கூட்டுறவு வர்த்தகத்தில் பணிபுரிந்தார், இவரது பாட்டி குடும்ப பண்ணையை கவனித்து வந்தார். பவார் பட்டப்படிப்பைப் படித்துவந்த நிலையில், தன் தந்தையின் அகால மரணத்தின் காரணமாக கல்லூரிப் படிப்பை விட்டு வெளியேறி தனது குடும்பத்தை கவனிக்கத் தொடங்கினார். மேல்நிலைப் பள்ளி நிலை வரை கல்வி கற்ற இவர், மகாராஷ்டிரா மாநில வாரியத்திலிருந்து மேல்நிலைப் பள்ளி சான்றிதழை (எஸ்.எஸ்.சி) பெற்றுள்ளார்.